Diari Oficial de la Generalitat Valenciana


Sumari del DOGV 5855, del 23-09-2008 (2008/10061)

Edicte de notificació a la part demandada de la resolució adoptada per l'àrbitre en el laude dictat en relació amb el procediment arbitral número 11/2007 instat davant la Cort d'Arbitratge i Mediació de València per la comunitat de propietaris de la urbanització La Paz de Gilet contra la mercantil Ecoviviendas del Mediterráneo, SL.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10478


Data del document
:   08-09-2008

Organisme emissor
:   Cambra Oficial de Comerç, Indústria i Navegació - València

Tipus de document
:   Edicte

Edicte de notificació a la part demandada de la resolució adoptada per l'àrbitre en el laude dictat en relació amb el procediment arbitral número 11/2007 instat davant la Cort d'Arbitratge i Mediació de València per la comunitat de propietaris de la urbanització La Paz de Gilet contra la mercantil Ecoviviendas del Mediterráneo, SL. [2008/10688]  
Vicente Escrivá Salvador, secretari de la Cort d'Arbitratge i Mediació de València per mitjà d'este edicte, fa saber:   
Que en esta Cort, s'ha seguit arbitratge de dret amb el número 11/2007, a instància de la comunitat de propietaris de la urbanització La Paz de la població de Gilet (València), contra la mercantil Ecoviviendas del Mediterráneo, SL, en sol·licitud que foren declarades no ajustades a les normes estatutàries de la urbanització les vivendes unifamiliars que es duen a terme per part de la demandada, i s'obliga a esta part a realitzar les modificacions necessàries per al seu compliment.  
L'àrbitre designat per al procediment, Jorge Martí Moreno, va dictar laude amb data 18 d'abril de 2008 pel qual amb l'estimació parcial de la demanda va resoldre literalment el següent:  
1. Es declara que les obres que duu a terme Ecoviviendas del Mediterráneo, SL, a la urbanització La Paz de Gilet, consistent en la construcció de 10 unifamiliars, situades a l'avinguda de Palència, finques registrals 4011; 4012; 4013; 4014; 4015; 4016; 4017; 4018; 4019; 4020 del Registre de la Propietat núm. 2 de Sagunt, no s'ajusten a les normes sobre construccions establides per a la urbanització La Paz.  
2. Es declara l'obligatorietat d'Ecoviviendas del Mediterráneo, SL, de sotmetre's pel que fa a la construcció d'immobles en les parcel·les que té en la urbanització La Paz a dita normativa interna.  
3. Es condemna Ecoviviendas del Mediterráneo, SL, a realitzar en les dites obres les modificacions necessàries per a adaptar estes al que establix l'article 9 de les Ordenances reguladores de la urbanització La Paz, relatiu a l'edificalitat màxima per parcel·la, tot això en un termini màxim de 6 mesos.  
4. Es desestima la demanda pel que fa a les peticions fundades en la infracció dels articles 8 i 13 de les Ordenances reguladores de la urbanització La Paz.  
5. Les costes comunes de l'arbitratge, que inclouran els honoraris de l'àrbitre, les despeses que origine la protocol·lització notarial del laude, els derivats de les notificacions i el cost dels servicis prestats per la Cort d'Arbitratge de València, seran pagats per meitat entre les parts i cada una d'estes pagarà les seues costes pròpies.  
Havent resultat infructuosos els intents de notificació efectuats, i perquè valga d'edicte en forma a efectes de notificació a la demandada anteriorment citada, segons el que preveu l'article 6 del Reglament de la Cort d'Arbitratge i Mediació de València, estenc el present edicte per a la seua publicació en el Diari Oficial de la Comunitat Valenciana. En done fe.  
València, 8 de setembre de 2008.- El secretari de la Cort d'Arbitratge i Mediació de València: Vicente Escrivá Salvador.